Žeimių piliakalnis

Žeimių piliakalnis (arba Skaistakalnis, Jasnagurka) – piliakalnis (unikalus objekto MC kodas 31198; registro iki 2005 m. balandžio 19 d. Nr. VT316) Jonavos rajono savivaldybės teritorijoje, Žeimiuose, Žeimių seniūnija. Pasiekiamas iš plento , Žeimiuose ties bažnyčia pasukus vakarų link, už 200 m. Šalia telkšo Bevardis ežerėlis. Papėdėje pastatytas ąžuolinis paminklas (2007 m.), informacinė lenta.

Piliakalnis 
Piliakalnis įrengtas aukštumos krašte. Aikštelė keturkampė, pailga šiaurės – pietų kryptimi, 47x41 m dydžio. Ją žiedu juosia pylimas, kuris rytinėje pusėje yra 1,5 m aukščio, 14 m pločio, kitur ­- 5 m pločio, iki 0,5 m aukščio. P­ietryčių kraštuose už pylimo iškastas 12 m pločio, 3 m gylio griovys, kurio dugnas pietinėje dalyje yra 6 m pločio. Šlaitai į slėnius statūs, 5-­6 m aukščio.

Piliakalnis apardytas ariant, o Naujaisiais laikais ir jame įrengus kapines. Rytiniame piliakalnio krašte stovi sodyba. Piliakalnio kraštai apaugę lapuočiais.

Piliakalnis datuojamas II tūkstantmečio pradžia.

Manoma, kad ant šio piliakalnio stovėjusi medinė Žeimių pilis, kurią kryžiuočiai sudegino XIV a.

Šaltiniai

Nuorodos 

 Lietuvos piliakalniai. Žeimiai
 Heritage.lt 

Piliakalniai Jonavos rajone